kardosdrur/scandi-wiki huggingface dataset:
Stig Iuul

Stig Asgerssøn Iuul (født Juul) (28. juli 1907 i København – 28. maj 1969 sammesteds) var en dansk jurist og retshistoriker.

Stig Iuul var søn af domkantor Asger Juul og blev student fra Metropolitanskolen i København i 1926. Han studerede jura på Københavns Universitet, fik guldmedaljen i 1932 for afhandlingen Fideikommissarisk Substitution (trykt i 1934), og blev cand. jur. i 1933. Han var på en udenlandsrejse i 1935-1937, bl.a. i England og Tyskland.

I 1938 blev han ansat som docent ved universitetet. Han blev dr. phil. i 1940 med disputatsen Fællig og Hovedlod – Studier over formueforholdet mellem ægtefæller i tiden før Chr. V's Danske Lov og blev i 1944 professor i retsvidenskab. Samme år blev han ramt af polio, som svækkede hans helbred, men ikke formåede at nedsætte hans arbejdsiver.

Stig Iuul skrev en række lærebøger, bl.a. om romersk formueret (1942), og udgav en kommenteret udgave af Christian V's Danske Lov (1949). Hans afhandling om Kodifikation eller kompilation? Christian V's Danske Lov på baggrund af ældre ret blev udgivet i Københavns Universitets festsskrift i 1954, fremsatte den påstand at Danske Lov ikke var en nyskabelse, men en kompilation over ældre lovgivning, og at resultatet mere var en politisk beslutningsproces end et juridisk baseret arbejde.

Stig Iuul var også medudgiver på udgaven af Jyske Lov der forekom i serien Danmarks gamle Landskabslove (bind IV, 1945).

Han blev medlem af Det kongelige danske Selskab for Fædrelandets Historie 16. marts 1950. Han blev meldt ind i Videnskabernes Selskab i 1954, Carlsbergfondets direktion samme år og var formand for fondet i 1963 til sin død under et møde i sammes bestyrelse.

Iuul blev Ridder af Dannebrog 1949, af 1. grad 1956, Kommandør 1963 og Kommandør af 1. grad 1969.

Stig Iuul er begravet på Frederiksberg Ældre Kirkegård.

Der findes et portrætmaleri af Iuul af Sigurd Lønholdt fra 1968 (Carlsbergfondet), gentagelse (Carlsberg Museum).

Kilder 
 O.A. Borum, Nekrolog over Stig Iuul i Historisk Tidsskrift, Bind 12. række, 4 (1969 – 1970) 3. Kan læses på tidsskrift.dk

Eksterne henvisninger 
 

Jurister fra Danmark
Medlemmer af Videnskabernes Selskab
Personer i Dansk Biografisk Leksikon
Faglitterære forfattere fra Danmark
Professorer fra Københavns Universitet
Personer i Kraks Blå Bog (afdøde)
Retshistorikere fra Danmark
Personer fra København
Kommandører af 1. grad af Dannebrog
Danskere i 1900-tallet
Dansksprogede forfattere fra Danmark
Modtagere af Københavns Universitets guldmedalje
Alumni fra Københavns Universitet
Studenter fra Metropolitanskolen
Per Smedegaard

Per Smedegaard (født 1974) er en dansk teaterinstruktør og teaterleder.

Han er udddannet sceneinstruktør fra Statens Teaterskole 2003, og fast tilknyttet Aalborg Teater som dramaturg og instruktør i perioden 2003-05. Fra foråret 2010 er han chef for teatret Svalegangen i Århus.

Udover at instruere, underviser han på dramatikeruddannelsen ved Aarhus Teater og har ofte arbejdet tæt sammen med dramatikere om udviklingen af ny dramatik.

Forestillinger 
Per Smedegaard har blandt andet iscenesat forestillingerne:
 Jorden rundt på 80 dage og The Hunter Show på Aalborg Teater.
 Spindelvæv på Det Kongelige Teater.
 Den førstefødte på Teater Grob.
 Diamond Dust Shoes og Modern Life på Café Teatret.
 Terrorisme, og Drengene i skyggen på Odense Teater.

Instruktører fra Danmark
Teaterinstruktører fra Danmark
Tolne Skovpavillon

Tolne Skovpavillon , beliggende i Tolne Skov i Vendsyssel, blev opført i 1908.
 
Pavillonen blev i de første 75 år brugt som et folkeligt, kulturelt og demokratisk samlingssted for mange nordjyder. 

Gennem årene har pavillonen gennemgået adskillige om- og tilbygninger, som ændrede bygningernes udseende markant.

Midt i 1980erne var aktiviteterne i stor tilbagegang og bygningerne forfaldt på grund af manglende vedligehold.

I 2004 blev der nedsat en initiativgruppe til bevarelse af Tolne Skovpavillon, gruppen har indsamlet og fået tilsagn om et større beløb til renovering og tilbageførsel af pavillonen til oprindeligt udseende.

Af store bidragsydere kan nævnes Aktionsgruppen Vendsyssel, LET-udvalget og Realdania samt mange mindre bidragydere.

Renoveringsarbejdet forventes påbegyndt 2009/ 2010.

Fremover vil skovpavillonen kunne blive et historisk og kulturelt samlingssted af større arrangementer, blandt andet koncerter, udstillinger, familie- og foreningstræf, møder og konferencer.

Eksterne henvisninger
 Tolne Skovpavillon genopstår, TV Nord
 Den gamle Tolne Skovpavillon får nu sin renæssance, Realdania

Dansk kultur
Bygninger, konstruktioner og anlæg i Hjørring Kommune
Naturområder i Danmark
Kursus

Et kursus er en aktivitet, der har til formål belære kursusdeltagerne om et specifikt emne.
Der vil normal være en eller flere undervisere, der har en viden om det aktuelle emne.
Kurser kan både være for at uddanne personer til bedre at bestride bestemte typer arbejde eller selvrealiserende på f.eks. aftenskoler. Det kan foregå over en eller flere dage. Mange virksomheder sender deres medarbejdere på kursus for at videreuddanne dem.

Et kursus adskiller sig fra klassiske uddannelsesforløb, ved typisk at være kortere og mere specifikke i det faglige indhold. Visse studieretninger ved de danske universiteter, kalder deres fag kurser, om end disse kurser ikke i sig selv udgør en hel uddannelse. Et eksempel på dette er medicinstudiet ved Københavns Universitet, der udbyder obligatoriske kurser som ‘kursus i excitable celler’ og ‘kursus i diagnostiske fag’.

Kursustyper
Der findes en lang række kursustyper, med hvert deres hovedformål. Eksempler på disse er:

 Interne medarbejderkurser, hvor en virksomhed opkvalificerer sine medarbejdere gennem selvtilrettelagte forløb ved brug af interne ressourser
 Eksterne medarbejderkurser, hvor en virksomhed opkvalificerer sine medarbejdere ved at sende dem på private eller offentlige kursusforløb
 Universitetsforberedende kurser, hvor universitetsansøgere supplerer deres fag gennem gymnasiel supplering (GSK), for at opnå adgang til et studie via kvote 1, eller opkvalificerer sig til kvote 2-optagelsesprøver gennem private udbydere.
 Offentlige og semi-offentlige kurser, som f.eks. Folkeuniversitetets kurser
 Sprogkurser, hvor deltagere tilegner sig sproglige kundskaber 
 Obligatoriske fagkurser, hvor visse faggrupper er underlagt krav om obligatorisk efteruddannelse. For eksempel skal advokater hvert tredje år deltage i mindst 54 obligatoriske kursusaktiviteter af betydning for advokaterhvervet, for at beholde deres advokatbevilling, jf. retsplejelovens §126, stk. 5. Disse kurser udbydes ofte af private kursusudbydere, såsom Advokatsamfundet eller DJØF, med speciale indenfor det aktuelle fagområde.

Kilder og henvisninger
Johan Frederik Schlegel (flertydig)

Johan Frederik Schlegel henviser til flere artikler:

 Johan Frederik Schlegel (1817-1896), dansk advokat og borgmester i København.
 Johan Frederik Vilhelm Schlegel (1765-1836), dansk jurist.
Sylosis

Sylosis er et engelsk melodisk dødsmetal band fra Reading, dannet i 2000. Bandet har udgivet to EPer og debut albummet Conclusion of an Age.

Medlemmer 
Jamie Graham – Vokal
Josh Middleton – Guitar
Alex Bailey – Guitar
Carl Parnell – bas
Rob Callard – Trommer

Tidligere medlemmer 
Ben Hollyer – Vokal
Adam Mayes – Vokal
Gurneet Ahluwalia – Guitar
Dan Peirce – Vokal
Glen Chamberlain – vokal
Richard Zananiri – Guitar
Dave Anderson – Vokal
Jay Colossus – Trommer
Chris Steele – Trommer

Diskografi

EPer 
 Casting Shadows (2006)
 The Supreme Oppressor (2008)

Albums 
 Conclusion of an Age (2008)

Eksterne henvisninger 

 

Melodisk dødsmetal-grupper
Metalgrupper fra England
Musikgrupper fra 2000
Trolderi

Trolderi er en dansk tegnefilmsserie på 26 afsnit, der blev lavet for DR1 i 1999. Serien tager udgangspunkt i den nordiske folketro. I serien følger man de tre små trolde Gimpe, Humpe og Lille Skid som driller de store trolde. I serien optræder der desuden vætter, nisser, elvere, dværge, havfruer, en drage og endda også nøkken.

Kilde 

Animerede tv-serier
DR-programmer
Chicago Fire

Chicago Fire Soccer Club er en fodboldklub fra Chicago, som spiller i Major League Soccer, den øverste fodboldliga i USA.

Klubben blev grundlagt 8. oktober 1997 – på 126-årsdagen for den store brand i Chicago (The Great Chicago Fire), som klubben har sit navn efter.

Hjemmebaner 
 Soldier Field (1998–2001, 2004–2005)
 Cardinal Stadium (2002–2003)
 Toyota Park (2006—)

Eksterne henvisninger 
 Chicago Fire – klubbens officielle hjemmeside

Fodboldklubber i USA
Fire
Etableret i 1997
Reitwein

Reitwein er administrationsby i Landkreis Märkisch-Oderland i den tyske delstat Brandenburg.

Eksterne henvisninger 

Byer i Brandenburg
H.V. Tolderlund

Hans Vandahl Tolderlund (10. januar 1836 i Vallensved, Sorø Amt – 20. oktober 1928 på Strårup, Dalby, Kolding) var en dansk politer og etatsråd.

Tolderlund var søn af førstelærer L.N.V. Tolderlund og hustru f. Schneider. Han blev uddannet på Næstved Realskole og Svend Langkjærs Handelsakademi; tog vekselmæglereksamen og etablerede sig som købmand i Næstved 1862. Han overtog en større forretning i Præstø 1871, blev byrådsmedlem (dels i Næstved, dels i Præstø) 1867-97; var svensk-norsk vicekonsul 1884-1900, overligningskommissær 1869-1900, direktør for Sydsjællands Laane- og Sparebank 1871-1900 og for Brandassuranceforsikringen for rørlige Ejendele i Sjælland Stifts Købstæder.

Han var medlem af tilsynsrådet for Kongeriget Danmarks Hypotekbank, af bestyrelsens forretningsudvalg for Nationalforeningen til Tuberkulosens Bekæmpelse og af Rigsretten; medlem af Bestyrelsen for Fællesforeningen for Danmarks Handelsstand; tidligere formand for Centralforeningen for Sjællands Stifts Handelsforeninger. Landstingsmand fra 1894 for Højre. Han var Ridder af Dannebrog.

Han var gift med Viktoria Elvine f. Richter, f. 18. juli 1839.

Kilder 
 Kraks Blå Bog 1910

Eksterne henvisninger 
 

Landstingsmedlemmer fra Højre (1881-1915)
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Riddere af Dannebrog
Kommunalpolitikere fra Danmark
Erhvervsfolk fra Danmark
Personer i Kraks Blå Bog (afdøde)
Etatsråder fra Danmark
Medlemmer af Rigsretten
J.L. Tvede

Jens Levin Tvede (7. april 1830 i København – 11. marts 1891 i Helsingør) var en dansk industridrivende og politiker, bror til Hans Jørgen Tvede.

Han var født 7. april 1830 i København, hvor hans fader Jørgen Martin Hans Tvede havde et lille brænderi; moderen var Cathrine Elene Dorthea f. Drewes. Efter endt skolegang kom han på Den Polytekniske Læreanstalts værksteder; men her blev han ikke længe. Faderen, der i 1842 var flyttet til Helsingør, døde 1849, og Tvede måtte nu forlade København for at overtage driften af det lille helsingørske brænderi, der lå i Sudergade. Først drev han det for moderen, men fra 1854 for sig selv, og da det brændte 1864, opførte han på en nyerhvervet grund i Stjernegade et moderne indrettet dampbrænderi, som han oparbejdede til en stor forretning; senere udvidede han det med et hvidtølsbryggeri (1877) og en gærfabrik (1887). Tvede søgte i det hele at skabe virksomhed i Helsingør, der havde lidt meget ved Øresundstoldens afløsning (1857), og hans bestræbelser mødtes med anerkendende tillid. Allerede 1857 valgtes han ind i byrådet, en plads han bevarede til sin død. Han var også virksom ved dannelsen af Hellebæk Klædefabrik (1873), Helsingørs Jærnskibs- og Maskinbyggeri (1881) og Helsingørs Telefonselskab (1883); i det første og sidste af disse aktieselskaber var han formand. Som udpræget Højremand var han med at stifte en konservativ forening i Helsingør 1885 og blev dens formand. Herved droges han ind i den aktive politik; ved et suppleringsvalg i Roskilde 1886 blev han Landstingsmand, hvad der hilstes med jubel i Helsingør. De mange offentlige hverv bevirkede, at han i 1889 omdannede sin private virksomhed til et aktieselskab (Helsingør Spritfabrik), som en søn, Charles Tvede, blev direktør for. Året efter blev han syg og 11. marts 1891 døde han.

På den tid stod han som formand i Foreningen af Spritfabrikanter i Danmark. Når han som oftest kaldtes kaptajn, skyldtes dette hans stilling i det borgerlige artilleri. 14. maj 1859 havde han ægtet Emilie Christiane Henriette Sophie Bjerg (f. 25. Juli 1833), datter af kancelliråd, hospitalsforstander Fritz Andreas B. og Sophie f. Gedde.

Eksterne henvisninger 
 

Landstingsmedlemmer i 1880'erne
Landstingsmedlemmer i 1890'erne
Personer fra Helsingør
Foreningsformænd fra Danmark
Landstingsmedlemmer fra Højre (1881-1915)
Bryggere fra Danmark
Medlemmer af Helsingør Byråd
Fabrikanter fra Danmark
Personer i Dansk Biografisk Leksikon
Fysiske bindinger

Fysiske bindinger, er bindinger mellem molekyler. Fx er der fysiske bindinger mellem H2O molekylerne i et glas vand. Der findes flere forskellige typer af fysiske bindinger, som redegøres for længere nede.
Fysiske og kemiske bindinger er ikke det samme. Kemiske bindinger omhandler bindinger mellem atomerne i et stof (se evt. kemisk binding).

London-bindinger blev opdaget af den tysk-amerikanske fysiker Fritz London, hvoraf navnet London stammer fra.


Forskellige fysiske bindinger 
Nedenfor er redegjort for de fysiske bindinger. Disse er oplistet i aftagende styrke, dvs. den stærkeste binding står øverst:
 Hydrogen-bindinger. Hydrogenbindinger dannes mellem to molekyler der begge indeholder de meget elektronegative N, O og F: A-H∙∙∙B, hvor A og B er nitrogen, oxygen eller fluor.Der dannes altså hydrogen-bindinger hvis der er tale om fx en OH-gruppe. Fx vil der dannes hydrogen-bindinger mellem H2O og C12H22O11 (saccharose, populært kaldet sukker).
 Ion-dipol-binding. En ion-dipol-binding er en binding mellem fx NaCl og H2O. I eksemplet vil Na+-ionen tiltrække vandets O-atom, idet dette er negativt ladet. Cl--ionen vil derimod tiltrække H-atomerne i vandmolekylet da disse er positivt ladede.
 Dipol-dipol-binding. En dipol-dipol-binding er en fysisk binding mellem molekyler der har en positiv og en negativ ende. Vand, H2O danner bl.a. dipol-dipol-bindinger mellem hinanden, selvom at man skulle tro dette ville danne hydrogen-bindinger. Men vand er altså et special tilfælde af hydrogen-bindinger
 London-bindinger. En london-binding dannes hvor ovenstående bindinger ikke dannes. Det er fx mellem kulbrinter, altså molekyler kun indeholdende C- og H-atomer. Er der tilmed en OH-gruppe på, som i fx ethanol (C2H5OH), vil dette molekyle altså også være i stand til at danne hydrogen-bindinger. Hvis to ethanol molekyler blandes indbyrdes vil der dannes hydrogen-bindinger mellem disse.

Blandbarhed 
Hvis to molekylder, vi kunne tage vand (H2O) og køkkensalt (NaCl), skal blandes, er det en forudsætning, at styrken af de fysiske bindinger mellem de to molekyler, ikke er væsentlig svagere end de fysiske eller kemiske bindinger mellem molekylerne indbyrdes. Ved vores eksempel med vand og køkkensalt, vil der dannes ion-dipol-bindinger, da denne type af fysiske bindinger er stærkere end de dipol-dipol-bindinger der holdt vandmolekylerne sammen og de ion-bindinger der holdt saltkrystallerne sammen.
Havde vi derimod prøvet at blande propan-i-ol (C3H7OH) og kaliumpermanganat (KMnO4), ville disse ikke kunne blandes. Dette ville de ikke kunne, da de fysiske bindinger mellem molekylerne ikke var stærke nok til, at bryde kaliumpermanganats ion-bindinger.

Se også 
 Kemisk binding
 Kemisk polaritet
 Ionbinding
 Kovalent binding
 Londonbinding

Kemi
Charles Tvede

Charles Martin Fritz Tvede (21. februar 1862 i Helsingør – 14. oktober 1931 smst) var en dansk direktør og politiker.

Han var søn af landstingsmand, kaptajn J.L. Tvede og hustru Emilie f. Bjerg. Han blev uddannet på Teknisk Skole i København, på Landbohøjskolens Laboratorium, på forskellige bryggerier i Danmark og på gær- og spritfabrikker i Tyskland. Han afleverede murersvendestykke i København 1879, var inspektør ved aktieselskabet Helsingørs Spritfabrik, I.L. Tvede 1882 og direktør fra 1889.

Tvede var også medlem af bestyrelsen for aktieselskabet Helsingørs offentlige Laanekontor fra 1892; medlem af Helsingør Byråd 1892-1909; formand for Helsingør kongelige privilegerede Skydeselskab fra 1900, for Foreningen af danske Spiritusfabrikanter fra 1898 og for Foreningen af danske Spiritusfabrikanters Arbejdsgiver Afdeling fra 1904, Delegeret ved Den danske Landmandsbanks Helsingør-afdeling fra 1904, medlem af Dansk Arbejdsgiverforenings hovedbestyrelse fra 1907, repræsentant for Kjøbenhavns Telefon Aktieselskab i Helsingør-afdelingen fra 1906, overligningskommissær fra 1908, medlem af Arbejdsgivernes Ulykkesforsikrings repræsentantskab fra 1909, landstingsmand fra 1908 (partiet Højre), tingvalgt medlem 1918 og 2. næstformand 1928. Han var Kommandør af 2. grad af Dannebrogordenen og Dannebrogsmand.

Han var gift med Johanne Elizabeth T., f. 4. maj 1868 i København, datter af toldinspektør Gradman og hustru Marie f. Lundwall.

Kilder 
 Kraks Blå Bog 1910 og 1929

Eksterne henvisninger 
 

Erhvervsfolk fra Danmark
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Personer fra Helsingør
Foreningsformænd fra Danmark
Landstingsmedlemmer fra Højre (1881-1915)
Kommandører af Dannebrog
Medlemmer af Helsingør Byråd
Personer i Kraks Blå Bog (afdøde)
Personer i Dansk Biografisk Leksikon
Landstingsmedlemmer fra Det Konservative Folkeparti
Jango

Jango er en gratis online musikstreamingtjeneste, der er tilgængelig over hele verden. Den er reklamedrevet og blev startet af Daniel Kaufman og Chris Dowhan i 2007.

Tjenesten tilbyder spillelister til brugerne baseret på deres aktivitet.,

I 2009-2010 havde Jango kun omkring 200.000 sange fra omkring 15.000 kunstnere. Siden er udvalget dog vokset betydeligt, og i 2014 var udvalget omkring 15 gange større og toppede med omkring 30 mio. sange. I februar 2016 havde tjenesten omkring 8 mio. aktive brugere.

Referencer 

Netradiostationer
Etableret i 2007
Georg Albertsen

Georg Albert Christian Albertsen (12. juli 1889 på Fredriksberg – 28. april 1961 i Gentofte) var en dansk kontorist og gymnast.

Han blev olympisk mester i holdgymnastik ved OL 1920 i Antwerpen.

Albertsen blev olympisk mester i holdgymnastik efter frit system. Ifølge reglerne kunne et hold bestå af op til 60 gymnaster. Øvelserne varede en time på redskaber efter holdets valg og øvelserne var alle frivillige. Dommerne gav op til 50 point for præstationen og yderligere 10 point blev givet for antallet af deltagere på et hold. Dermed var den højest mulige score 60 point. Der var to dommere og gennemsnittet af deres point bestemte den endelige score. I konkurrencen i holdgymnastik efter frit system var der kun var to deltagende hold: et 20 mand stort dansk og et 26 mand stort norsk hold. De to dommere var, Abraham Clod-Hansen fra Danmark, og Johannes Dahl fra Norge, og eftersom de var fra samme nationer som de deltagende hold varierede deres score meget. De to dommere gav deres eget hold ungerfer lige mange point, men Hansens point til Norge var ganske lav, hvilket resulterede i at mesterskabet gik til Danmark med 51,35 point mod Norges 48,55 point.

Eksterne kilder og henvisninger 

Gymnaster fra Danmark
Olympiske mestre fra Danmark
Personer fra Frederiksberg
Olympiske gymnaster fra Danmark
Deltagere for Danmark ved sommer-OL 1920
Olympiske medaljevindere i gymnastik
Gymnaster ved sommer-OL 1912
Deltagere for Danmark ved sommer-OL 1912
Medaljevindere ved sommer-OL 1920
Rudolf Andersen

Carl Rudolf Svend Andersen  (11. august 1899 på København – 7. juli 1983 i København) var en dansk gymnast.
Han blev olympisk mester i holdgymnastik ved OL 1920 i Antwerpen.

Andersen blev olympisk mester i holdgymnastik efter frit system. Ifølge reglerne kunne et holdet bestå af op til 60 gymnaster. Øvelserne varede en time på redskaber efter holdets valg og øvelserne var alle frivillige. Dommerne gav op til 50 point for præstationen og yderligere 10 point blev givet for antallet af deltagere på et hold. Dermed var den højest mulige score 60 point. Der var to dommere og gennemsnittet af deres point bestemte den endelige score. I konkurrencen i holdgymnastik efter frit system var der kun var to deltagende hold: et 20 mand stort dansk og et 26 mand stort norsk hold. De to dommere var, Abraham Clod-Hansen fra Danmark, og Johannes Dahl fra Norge, og eftersom de var fra samme nationer som de deltagende hold varierede deres score meget. De to dommere gav deres eget hold ungerfer lige mange point, men Hansen´s point til Norge var ganske lav, hvilket resulterede i at mesterskabet gik til Danmark med 51,35 point mod Norges 48,55 point.

Eksterne kilder og henvisninger 

Gymnaster fra Danmark
Olympiske mestre fra Danmark
Personer fra København
Thomas Bay (cykelrytter)

Thomas Nørager Bay (født 22. august 1970 i Hvidovre) er en dansk forhenværende professionel cykelrytter, og nuværende sportskommentator på Eurosport.

Historie 
Bay begyndte som syvårig i 1977 at cykle hos Hvidovre Cykle Klub. Som amatør vandt han i 1991 éndagsløbet Prix Sodime, og samme år deltog han ved VM i landevejscykling i Stuttgart. Han er også blevet nummer fire i amatørenes Paris-Roubaix.

I 1992 blev han professionel hos det amerikanske hold Motorola Cycling Team. Her trænede og boede han privat sammen med holdkammerat Lance Armstrong i Italien. 1993-sæsonen blev Bays sidste som professionel, da han ikke kunne følge konkurrenterne. Ifølge Thomas Bay fik han modsat andre ryttere ikke tilbudt at bruge dopingmidlet epo.

Efter den aktive cykelkarriere sluttede var Bay nogle år forsikringsmægler, inden han i 1998 blev sportsdirektør for det danske hold Acceptcard Pro Cycling. I 2002 blev han ansat som cykelkommentor hos tv-kanalen Eurosport. Fra hjemmet i Hvidovre driver han firmaet “Bay Skilte & Tryk“.

Trivia 
Hvidovre Cykle Klub har opkaldt en vandrepokal, Thomas Bay Pokalen, efter Thomas Bay. Den er siden 1990 blevet uddelt til “en yngre rytter i fortsat udvikling og med lyst til at komme videre op i rækkerne.”

Referencer

Eksterne henvisninger 

 Thomas Bays profil hos LinkedIn

Personer fra Hvidovre
Mandlige cykelryttere fra Danmark
Thomas Bay

Thomas Bay kan have flere betydninger:

 Thomas Bay (cykelrytter) – tidligere dansk professionel cykelrytter og TV-kommentator
 Thomas Bay (USA) – bugt i Alaska, USA
Fort Knox

Fort Knox har flere betydninger

 Fort Knox (militæranlæg)
 Fort Knox (gulddepot)
Peter Marius Andersen

Peter Marius Andersen (født 25. april 1885 i København, død 20. marts 1972 på Kommunehospitalet i København) var en dansk fodboldspiller, som spillede én kamp for landsholdet og var med til at vinde sølvmedalje ved OL 1908. Han spillede i Boldklubben Frem.

Andersen deltog i Danmarks første officielle landskamp, spillet ved OL 1908, da Danmark vandt med 9-0 mod Frankrig. Han var den eneste af de 11 spillere i Danmarks første landskamp, der ikke siden fik endnu en landskamp.

Referencer

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Olympiske sølvmedaljevindere fra Danmark
Personer fra København
Fodboldspillere ved sommer-OL 1908
Olympiske fodboldspillere fra Danmark
Deltagere for Danmark ved sommer-OL 1908
Ødbert E. Bjarnholt

Ødbert Einar Bjarnholt (født Christensen, 24. december 1885 i København, død 3. januar 1946 smst.) var en dansk fodboldspiller, som spillede to kampe for landsholdet.

Han spillede i Boldklubben Frem. Han var med til OL 1908 i London, hvor Danmark vandt sølv, men Bjarnholt fik ikke spilletid. Han debuterede i stedet i en landskamp 21. oktober 1911 mod England, som Danmark tabte 0-3. Næsten tre år efter, 17. maj 1914, fik han sin anden og sidste landskamp, da Danmark slog Holland med 4-3.

Han er begravet på Assistens Kirkegård i København, men gravstedet er nedlagt.

Referencer

Eksterne henvisninger 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Personer fra København
Olympiske sølvmedaljevindere fra Danmark
Fodboldspillere ved sommer-OL 1908
Olympiske fodboldspillere fra Danmark
Deltagere for Danmark ved sommer-OL 1908